אקוטירמוס

אקוטירמוס (שם מדעי: Acutiramus; משמעות שמו: "מחודד ענף", על שם הטופר המחודד בקצה צבתותיו שהיה שונה משאר הטפרים לאורכם) הוא סוג של עקרב ימי גדול אשר חי ברחבי הימים הרדודים במשך תקופת הסילור והדבון שבעידן הפלאוזואיקון לפני 422-409 מיליון שנה.

מאפיינים 
יצור מיימי זה היה קרובם הרחוק של העכבישים והעקרבים החיים והוא נחשב לאחד מהגדולים שבפרוקי הרגליים מעולם, דמה לפטריגוטוס והיה קטן מעט מהיקלופטרוס ומהרב-רגל ארתרופלאורה. הוא הגיע לאורך מרבי של מעל 2 מטרים, אך חלק המינים הגיעו רק לאורך 20 ס"מ. היו לו זוג צבתות מוארכות בעלות קצוות מחודדים שאיתם הוא תפס במהירות טרף קטן ממנו. הוא יכל לרחף במים בעזרת זנבו שדמה לסנפיר ובעזרת "משוטים" מצידי גופו, בדומה לאלה של השחייניתיים.

לא בטוח שהיה טורף אקטיבי ואולי היה ניזון ממארב או אוכל נבלות.

קישורים חיצוניים

פטריגוטיים
בעלי חיים שחיו בדבון באמריקה הצפונית
בעלי חיים שחיו בדבון באירופה
בעלי חיים שחיו בסילור באירופה
בעלי חיים שחיו בסילור באמריקה הצפונית
מאובני טקסונים שתוארו ב-1935